CELEX: 32020R0288
Language: ro
Date: 2020-02-28 00:00:00
Title: Regulamentul de Punere în Aplicare (UE) 2020/288 al Comisiei din 28 februarie 2020 de modificare pentru a 311-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

2.3.2020   
               
               
                  RO
               
               
                  Jurnalul Oficial al Uniunii Europene
               
               
                  L 61/1
               
            
         REGULAMENTUL DE PUNERE ÎN APLICARE (UE) 2020/288 AL COMISIEI
         din 28 februarie 2020
         de modificare pentru a 311-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:
         
                     (1)
                  
                  
                     Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul respectiv.
                  
               
                     (2)
                  
                  
                     La 23 februarie 2020, Comitetul pentru sancțiuni al Consiliului de Securitate al Organizației Națiunilor Unite a hotărât să adauge două mențiuni pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.
                  
               
                     (3)
                  
                  
                     Prin urmare, anexa I la Regulamentul (CE) nr. 881/2002 ar trebui modificată în consecință.
                  
               
                     (4)
                  
                  
                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,
                  
               ADOPTĂ PREZENTUL REGULAMENT:
         
            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 februarie 2020.
            
               
                  Pentru Comisie,
               
               
                  Pentru Președinte,
               
               
                  Director general interimar
               
               
                  Direcția Generală Stabilitate Financiară, Servicii Financiare și Uniunea Piețelor de Capital
               
            
         
         
            (1)  JO L 139, 29.5.2002, p. 9.
      
      
         
            ANEXĂ
            În anexa I la Regulamentul (CE) nr. 881/2002 se adaugă următoarele mențiuni la rubrica „Persoane juridice, grupuri și entități”:
            
                        1.
                     
                     
                        „Statul Islamic din provincia Africa de Vest (ISWAP) [alias: (a) Statul Islamic în Irak și Levant – Africa de Vest (ISIL-WA); (b) Statul Islamic în Irak și Siria – Africa de Vest (ISIS-WA); (c) Statul Islamic în Irak și Siria – provincia Africa de Vest (ISISWAP); (d) Statul Islamic din Irak și Levant – Africa de Vest]. Alte informații: Asociat cu Statul Islamic în Irak și Levant (cunoscut sub numele de Al-Qaida în Irak). Format în martie 2015 de Abubakar Shekau. Facțiune desprinsă din Jama’atu Ahlis Sunna Lidda’Awati Wal-Jihad (Boko Haram). Atacuri teroriste comise în Nigeria. Data desemnării menționate la articolul 7e litera (e): 23.2.2020.”
                     
                  
                        2.
                     
                     
                        „Statul Islamic din regiunea Sahara (ISGS) [alias: (a) Statul Islamic în Irak și Siria – regiunea Sahara (ISIS-GS); (b) Statul Islamic în Irak și Siria – regiunea Sahara (ISIS-GS); (c) Statul Islamic în Irak și Levant – regiunea Sahara (ISIL-GS); (d) Statul Islamic din regiunea extinsă a Sahelului; (e) ISIS în regiunea extinsă a Sahelului; (f) ISIS în regiunea Sahara; (g) ISIS în regiunea islamică a Sahelului]. Alte informații: Format în mai 2015 de Adnan Abu Walid al-Sahraoui. Asociat cu Statul Islamic în Irak și Levant (cunoscut sub numele de Al-Qaida în Irak). Facțiune desprinsă din Al-Mourabitoun. Atacuri teroriste comise în Mali, Niger și Burkina Faso. Data desemnării menționate la articolul 7e litera (e): 23.2.2020.”